Μίχαου Μιχάλακ

Ο **Μίχαου Μιχάλακ** (πολωνικά: Michał Michalak) (2 Νοεμβρίου 1993, Παμπιανίτσε) είναι Πολωνός επαγγελματίας καλαθοσφαιριστής, ο οποίος αγωνίζεται ως  σούτινγκ γκαρντ για τον Π.Α.Ο.Κ. Είναι διεθνής με την Εθνική Πολωνίας (4η θέση στο Ευρωμπάσκετ 2022).

## Σταδιοδρομία σε συλλόγους

### ΛΚΣ Λοτζ (2006–2009)
Το 2006, ο Μιχάλακ εντάχθηκε στην ΛΚΣ Λοτζ. Τη σεζόν 2006-2007, προκρίθηκε στον ημιτελικό του Πολωνικού Πρωταθλήματος Κ14 με την ομάδα. Την ίδια σεζόν έπαιξε επίσης σε αγώνες νέων.

Κατά τη σεζόν 2008-2009, κατέλαβε την 3η θέση στο Πολωνικό Πρωτάθλημα Κ16. Επιλέχθηκε στην Κορυφαία Πεντάδα της διοργάνωσης. Στο δεύτερο αγώνα της διοργάνωσης σημείωσε 41 πόντους, κερδίζοντας στη «μονομαχία» τον καλό του φίλο, Πσεμίσουαφ Καρνόφσκι (40 πόντοι), στον αγώνα εναντίον της ΤΚΜ Βουοτσουάβεκ. Έκανε το ντεμπούτο του στην 1 Λίγκα Πολωνίας, με την πρώτη ομάδας της ΛΚΣ, στις 14 Μαρτίου 2009, σε έναν αγώνα εναντίον της Σόκουου Γουάντσουτ, όπου σημείωσε τους πρώτους πόντους του.

### Πολόνια 2011 Βαρσοβίας (2009–2012)
Το καλοκαίρι του 2009, υπέγραψε τριετές συμβόλαιο με την Πολόνια 2011 Βαρσοβίας. Τη σεζόν 2009/2010, αγωνίστηκε με δανεισμό στην ΑΖΣ Πολιτέχνικα Βαρσοβίας, παίζοντας στην πρώτη κατηγορία. Εμφανίστηκε σε 27 αγώνες, καταγράφοντας κατά μέσο όρο 6,3 πόντους, 2,5 ριμπάουντ και 1 ασίστ ανά αγώνα. Παράλληλα, έπαιξε σε αγώνες νέων (Κ20) με την Πολόνια 2011 Βαρσοβίας, με την οποία κατέκτησε το χρυσό μετάλλιο του πολωνικού πρωταθλήματος. Σε οκτώ αγώνες της ημιτελικής και της τελικής διοργάνωσης, ως δεκαεπτάχρονος, είχε μέσο όρο 9,1 πόντους, 4,6 ριμπάουντ και 1,4 ασίστ σε 19 λεπτά αγώνα.

Πέρασε τη σεζόν 2010/2011 με την Πολόνια 2011 Βαρσοβίας, όπου έπαιξε 35 αγώνες, ως αρχηγός της ομάδας. Είχε μέσο όρο 16,2 πόντους, 4,8 ριμπάουντ, 2,7 ασίστ και 2,5 κλεψίματα σε 33 λεπτά. Έπαιξε στο πρώτο All-Star Game στο Ράντομ. Ήταν ο καλύτερος σκόρερ της ομάδας της Ανατολής, σημειώνοντας 19 πόντους, και οδήγησε την ομάδα στη νίκη στην παράταση με 89-88. Επιλέχθηκε για τους καλύτερους παίκτες του αγώνα.

#### ΛΚΣ Λοτζ (2012)
Τον Ιανουάριο του 2012, υπέγραψε συμβόλαιο μέχρι το τέλος της σεζόν με την ΛΣΚ Λοτζ, επιστρέφοντας στην ομάδα μετά από τρία χρόνια. Εμφανίστηκε σε 13 αγώνες, μένοντας στο παρκέ κατά μέσο όρο 34 λεπτά, καταγράφοντας 17,2 πόντους, 6,3 ριμπάουντ, 3,4 ασίστ και 1 κλέψιμο. Στον αγώνα εναντίον της Σλονσκ Βρότσουαφ (14 Απριλίου 2012) σημείωσε ρεκόρ 11 ασίστ.

Στις 1-8 Απριλίου 2012, συμμετείχε στο διάσημο Nike Hoop Summit. Στις 7 Απριλίου πήρε μέρος στον αγώνα της ομάδας του Υπόλοιπου Κόσμου απέναντι σε μια ομάδα που αποτελούταν από τους πιο ταλαντούχους μαθητές λυκείου των ΗΠΑ. Η ομάδα του Υπόλοιπου Κόσμου έκανε μόλις την τρίτη νίκη στην ιστορία της διοργάνωσης (Team World – Team Usa 84:75). Έπαιξε 13 λεπτά στον αγώνα, καταγράφοντας 5 πόντους, 3 ριμπάουντ και 2 ασίστ.

#### Τρεφλ Σόποτ (2012-2015)
Το καλοκαίρι του 2012, υπέγραψε τριετές συμβόλαιο με την Τρεφλ Σόποτ, τότε δευτεραθλήτρια Πολωνίας και συμμετέχουσας στη διοργάνωση του Eurocup.

Ξεκίνησε τη σεζόν 2012-13 κατακτώντας το Σούπερ Καπ Πολωνίας, νικώντας την Ασέκο Πρόκομ Γκντίνια με 74-69. .

Τον Φεβρουάριο του 2013, η Τρεφλ Σόποτ κέρδισε το Κύπελλο Πολωνίας, κερδίζοντας τον τελικό του Final Four την ΑΖΣ Κοσάλιν με 64-59.

Ολοκλήρωσε τη σεζόν στο Πρωτάθλημα Πολωνίας αγωνιζόμενος και στους 36 αγώνες της ομάδας, παίζοντας κατά μέσο όρο 14 λεπτά, κατά τη διάρκεια των οποίων είχε 5,6 πόντους, 1,4 ριμπάουντ και 0,9 ασίστ. Η Τρεφλ Σόποτ ολοκλήρωσε τη σεζόν στα προημιτελικά των πλέι οφ.

Στη διοργάνωση του Eurocup, η ομάδα αγωνίστηκε στη φάση των ομίλων, σε όμιλο τεσσάρων ομάδων, στον οποίο αντιμετώπισε μεταξύ άλλων τις Γαλατασαράι και Λοκομοτίβ Κουμπάν, την μετέπειτα νικήτρια της διοργάνωσης. Σε 6 αγώνες κατέγραψε 5,8 πόντους, 1,5 ριμπάουντ και 0,7 ασίστ ανά αγώνα.

Η σεζόν 2013-14 ξεκίνησε με προπονητή τον Ντάριους Μασκολιούνας, με τον πρώτο αγώνα να είναι το Σούπερ Καπ Πολωνίας εναντίον της Ζιελόνα Γκούρα, όπου η Τρεφλ Σόποτ κέρδισε το τρόπαιο για δεύτερη συνεχόμενη φορά, νικώντας με 76-71. Ο Μιχάλακ συνέβαλε σημαντικά στη νίκη, σημειώνοντας νταμπλ ντάμπλ, με 14 πόντους και 11 ριμπάουντ και τον υψηλότερο δείκτη αξιολόγησης στην ομάδα, με 19 βαθμούς.

Σε όλη τη σεζόν του Πρωταθλήματος Πολωνίας, έπαιξε και στους 45 αγώνες, παίζοντας κατά μέσο όρο 21 λεπτά, όπου είχε 8,9 πόντους. 3.6 ριμπάουντ και 1,6 ασίστ. Η Τρεφλ Σόποτ προκρίθηκε στα ημιτελικά των πλέι οφ, κερδίζοντας τη σειρά ενάντια στην Τσάρνι Σουούπσκ, μετά το ιστορικό 5ο αγώνα, στο οποίο κάλυψε την διαφορά των 18 πόντων 5 λεπτά πριν το τέλος του αγώνα, κερδίζοντας με 75-74, και κέρδισε τη σειρά με 3-2. Στην ημιτελική σειρά, έχασε από την Μπάσκετ Ζιελόνα Γκούρα, επίσης μετά από μια σειρά πέντε αγώνων (2-3). Στη σειρά αγώνων για την 3η θέση, νίκησε την Ρόσα Ράντομ με 2-1.

Τη σεζόν 2014-15, κατέγραψε την καλύτερη ατομική επίδοση σεζόν στην ομάδα του Σόποτ. Ξεκινώντας βασικός σε κάθε έναν από τους 33 αγώνες της ομάδας, ήταν στο γήπεδο για 30 λεπτά και κατέγραψε κατά μέσο όρο 14,2 πόντους, 4 ριμπάουντ και 2,5 ασίστ. Επίσης, εκείνη τη σεζόν έκανε τον καλύτερο αγώνα της καριέρας του μέχρι στιγμής. Στις 16 Νοεμβρίου 2014, στον νικηφόρο αγώνα εναντίον της Ζιελόνα Γκούρα (νίκη με 81-77), σημείωσε 31 πόντους, πετυχαίνοντας 4/5 δίποντα, 5/6 τρίποντα και 8/11 βολές. Εκείνη τη σεζόν, η Τρεφλ Σόποτ αποκλείστηκε στα προημιτελικά των πλέι οφ, χάνοντας από την Τούρουφ Ζγκοζέλετς.

#### Πόλσκι Τσούκιερ Τόρουν (2015-2016)
Στις 30 Ιουλίου 2015, υπέγραψε συμβόλαιο με την Πόλσκι Τσούκιερ Τόρουν. Εκείνη τη σεζόν είχε μέσο όρο 10,1 πόντους, 3,6 ριμπάουντ και 1 ασίστ, με 47% δίποντα και 37% τρίποντα. Ήταν βασικός παίκτης στους 32 από τους 36 αγώνες. Η Πόλσκι Τσούκιερ Τόρουν ολοκλήρωσε την κανονική περίοδο στην 4η θέση στο πρωτάθλημα. Στα προημιτελικά των πλέι οφ αντιμετώπισε την Τσάρνι Σουούπσκ, χάνοντας τη σειρά με 1-3.

#### Τούρουφ Ζγκοζέλετς (2016-2017)
Στα τέλη Αυγούστου 2016, ο Μιχάλακ υπέγραψε συμβόλαιο με την Τούρουφ Ζγκοζέλετς, η οποία είχε στόχο να επιστρέψει στην κορυφή του Πρωταθλήματος Πολωνίας. Ήταν μια πολύ επιτυχημένη σεζόν για αυτόν ατομικά, με 14,6 πόντους, 4,1 ριμπάουντ και 2 ασίστ ανά αγώνα. Στα τελευταία 9 παιχνίδια της σεζόν είχε μέσο όρο 19,5 πόντους ανά αγώνα, σε μια προσπάθεια να βοηθήσει την ομάδα να προχωρήσει στα πλέι οφ. Καθ΄ όλη τη σεζόν 2016-17, η Τούρουφ Ζγκοζέλετς μαστιζόταν από τραυματισμούς και είχε μεγάλα προβλήματα στους εκτός έδρας αγώνες. Τελικά, κατέλαβε την 9η θέση στο πρωτάθλημα και έμεινε μία νίκη μακριά από την πρόκριση στα πλέι οφ.

#### Παλλακανέστρο Μπρέσια (2017)
Στις 2 Μαΐου 2017, ο Μιχάλακ υπέγραψε συμβόλαιο με την ιταλική Παλλακανέστρο Μπρέσια. Υπέγραψε συμβόλαιο με τον σύλλογο μέχρι το τέλος της σεζόν 2017/18. Στην τρέχουσα διοργάνωση, έπαιξε 1 αγώνα στον τελευταίο γύρο της σεζόν, που έκρινε την πρόκριση στα πλέι οφ ενάντια στην Πιστόια Μπάσκετ 2000. Με αρκετούς βασικούς παίκτες τραυματίες, η Μπρέσια έχασε τον αγώνα, μη μπορώντας να συμβαδίσει με τους αντιπάλους της στο δεύτερο ημίχρονο του αγώνα. Παρόλα αυτά, ο Μιχάλακ έπαιξε καλά, καταγράφοντας 13 πόντους, 2 ριμπάουντ και 2 ασίστ σε 34 λεπτά αγώνα.

#### Μπάσκετ Σαραγόσα (2017-2018)
Το καλοκαίρι του 2017, χρησιμοποίησε την επιλογή να λύσει το συμβόλαιο με την Μπρέσια, υπογράφοντας συμβόλαιο στις 17 Ιουλίου με την ισπανική Μπάσκετ Σαραγόσα. Ο Μιχάλακ είχε μια πολλά υποσχόμενη προετοιμασία, στην οποία είχε κατά μέσο όρο περίπου 14 πόντους ανά αγώνα. Ωστόσο, πριν την έναρξη της σεζόν υπήρξαν αλλαγές στην ομάδα, που άλλαξαν το ροτέισον της ομάδας. Το ξεκίνημα της διοργάνωσης είδε αρκετούς χαμένους αγώνες, κάτι που είχε ως αποτέλεσμα την πτώση της αυτοπεποίθησης του προπονητή. Στα τέλη Νοεμβρίου με αρχές Δεκεμβρίου, η ομάδα κέρδισε 4 συνεχόμενους αγώνες και στα επόμενα παιχνίδια ο Μιχάλακ σημείωσε 17 πόντους σε 12 λεπτά ενάντια στη Μάλαγα και 10 πόντους σε 11 λεπτά. εναντίον της Μπαρτσελόνα. Παρά τις καλές εμφανίσεις σε περιορισμένο χρόνο συμμετοχής, σε όλη τη διάρκεια της σεζόν δεν του δόθηκε μεγαλύτερος ρόλος στην ομάδα που θα του επέτρεπε να δείξει στο έπακρο τις δυνατότητές του, αλλά κατέγραψε ατομικές, αποτελεσματικές εμφανίσεις. Τελικά, έπαιξε σε 30 αγώνες σε όλη τη σεζόν, παίζοντας κατά μέσο όρο 11:30 λεπτά και καταγράφοντας 4,5 πόντους και 1,7 ριμπάουντ ανά αγώνα.

#### Άνβιλ Βλοτσλάβεκ (2018-2019)
Την 1η Αυγούστου 2018, ο Μιχάλακ αποφάσισε να επιστρέψει στην πατρίδα του, όπου εντάχθηκε στη νυν πρωταθλήτρια Πολωνίας και συμμετέχουσα στο Μπάσκετμπολ Τσάμπιονς Λιγκ, Άνβιλ Βλοτσλάβεκ.

Η ομάδα από το Βουοτσουάβεκ μπήκε στη σεζόν με σκοπό να υπερασπιστεί τον τίτλο του πρωταθλητή Πολωνίας και να προσπαθήσει να κάνει μια έκπληξη και να προκριθεί από τον όμιλο του Μπάσκετμπολ Τσάμπιονς Λιγκ. Ο Μίχαλ ξεκίνησε πολύ καλά τη σεζόν, σκοράροντας 18 πόντους ανά αγώνα στα τρία πρώτα παιχνίδια πρωταθλήματος. Κατά τη διάρκεια της περιπέτειάς της στο Μπάσκετμπολ Τσάμπιονς Λιγκ 2018-19, η Άνβιλ κέρδισε 4 αγώνες ομίλου, αλλά η πρόκριση από τον όμιλο δεν επιτεύχθει. Ο Μιχάλακ σημείωσε κατά μέσο όρο 13,5 πόντους σε 14 αγώνες εκείνη τη σεζόν στο Μπάσκετμπολ Τσάμπιονς Λιγκ, προσθέτοντας 4,4 ριμπάουντ και 1,4 ασίστ. Επίσης, ήταν ο κορυφαίος σκόρερ της ομάδας στο Μπάσκετμπολ Τσάμπιονς Λιγκ. Επιπλέον, επιλέχθηκε στην ψηφοφορία των φιλάθλων ως ο Πολυτιμότερος Παίκτης της πρώτης φάσης του Μπάσκετμπολ Τσάμπιονς Λιγκ. Στο Πρωτάθλημα Πολωνίας, μέχρι να τραυματιστεί στα μέσα Φεβρουαρίου 2019, είχε κατά μέσο όρο 14 πόντους ανά αγώνα, όντας ο δεύτερος σκόρερ της ομάδας. Ο τραυματισμός τον απέκλεισε για σχεδόν 2,5 μήνες και μπόρεσε να επιστρέψει μόλις στον πρώτο αγώνα των πλέι οφ εναντίον της Σταλ Όστρουφ Βιελκοπόλσκι. Κατά τη διάρκεια του τρίτου προημιτελικού αγώνα εναντίον της Όστρουφ, σημείωσε 15 πόντους στο 4ο δεκάλεπτο, γέρνοντας τη ζυγαριά της νίκης στην Άνβιλ και τελειώνοντας τη σειρά με σκορ 3-0. Παρά το μεγάλο διάλειμμα, ήταν ένας πολύ σημαντικός κρίκος για την ομάδα, η οποία κέρδισε το Πρωτάθλημα Πολωνίας 2019, νικώντας την Άρκα Γκντίνια με 3-2. Σε όλη τη σεζόν του πρωταθλήματος, έπαιξε σε 34 αγώνες, με 9,4 πόντους, 3,4 ριμπάουντ και 1,7 ασίστ ανά αγώνα.

#### Λέγκια Βαρσοβίας (2019-2020)
Στις 31 Οκτωβρίου 2019, ο Μιχάλακ υπέγραψε συμβόλαιο με τη Λέγκια Βαρσοβίας. Μετά την πρόκριση στα πλέι οφ την περασμένη σεζόν, η ομάδα από τη Βαρσοβία είχε ξεκίνημα 0-5 στο πρωτάθλημα. Μετά την άφιξη του Μιχάλακ , η Λέγκια κέρδισε δύο ακόμη παιχνίδια πρωταθλήματος: εκτός έδρας εναντίον της ΜΚΣ Νταμπρόβα Γκουρνίτσα (95-103) και εντός έδρας εναντίον της Βίλκι Μόρσκιε Στσέτσιν (95-87). Ο Μιχαλάκ έγινε αμέσως αρχηγός της Λέγκια, βοηθώντας στην επίτευξη πολύτιμων νικών. Η Λέγκια έπαιξε επίσης στο FIBA Europe Cup, το οποίο ολοκλήρωσε στον πρώτο γύρο, έχοντας 1 νίκη σε 6 αγώνες.

#### Μίτελντοϊτσερ ΜΚ (2020-2021)
Τη σεζόν 2020-21, ο Μιχάλακ αγωνίστηκε με την Μίτελντοϊτσερ ΜΚ στο Πρωτάθλημα Γερμανίας.

#### Μπάσκετς Όλντενμπουργκ (2021-2022)
Τη σεζόν 2021-22, ο Μιχάλακ αγωνίστηκε με την Μπάσκετς Όλντενμπουργκ στο Πρωτάθλημα Γερμανίας.

#### Μανίσα Μπουγιουκσεχίρ Μπελεντιγεσπόρ (2022-2023)
Για τη σεζόν 2021-22, ο Μιχάλακ εντάχθηκσε στην Μανίσα Μπουγιουκσεχίρ Μπελεντιγεσπόρ του Πρωταθλήματος Τουρκίας.

#### Σταλ Όστρουφ Βιελκοπόλσκι (2023)
Στις 20 Απριλίου 2023, ο Μιχάλακ εντάχθηκε στην Σταλ Όστρουφ Βιελκοπόλσκι.

#### Τσάρνι Σουούπσκ (2023-2024)
Στις 11 Σεπτεμβρίου 2023, ο Μιχάλακ εντάχθηκε στην Τσάρνι Σουούπσκ.

#### Π.Α.Ο.Κ. (2024-παρόν)
Στις 6 Φεβρουαρίου 2024, ο Π.Α.Ο.Κ. ανακοίνωσε την απόκτηση του Μιχάλακ.

## Εθνική ομάδα

## Διακρίσεις
Έως την 1η Ιανουαρίου 2024, με βάση τα, εκτός εάν αναφέρεται διαφορετικά.

### Με συλλόγους

* σύνδεσμος=Plik:Gold_medal_with_cup.svg|16x16εσ Πρωτάθλημα Πολωνίας:
** 2019
* Κατάκτηση:
** Κύπελλο Πολωνίας (2013)
** Σούπερ Καπ Πολωνίας (2012, 2013)

### Ατομικές

* Καλύτερος Νεαρός Παίκτης του Πρωταθλήματος Πολωνίας (2014)
* Πολυτιμότερος Παίκτης του Γύρου του Πρωταθλήματος Πολωνίας (2 – 2018/2019, 7, 14, 21 – 2019/2020, 10, 14 – 2023/2024)
* Συμμετοχή:
** Nike Hoop Summit στο Πόρτλαντ (2012)
** Adidas Eurocamp (2012)
** Πολωνικό All-Star Game (2011)
** Διαγωνισμός 3πόντων, που διεξήχθη κατά τη διάρκεια του Κυπέλλου Πολωνίας (2020 – 3η θέση)
* Κορυφαίος σκόρερ:
** Πρωτάθλημα Πολωνίας (2020)
** Πρωτάθλημα Γερμανίας (2021)

### Με εθνικές

; Ανδρών

* Συμμετοχή:
** Ευρωμπάσκετ (2022)
** προκριματικά για το Ευρωμπάσκετ (2015, 2021)

; Νέων

* σύνδεσμος=Plik:Silver_medal_with_cup.svg|16x16εσ Παγκόσμιο Κύπελλο Κ17 (2010)
* σύνδεσμος=Plik:Gold_medal_with_cup.svg|16x16εσ Ευρωπαϊκό Πρωτάθλημα Κ20, Β Κατηγορία (2013)
* Συμμετοχή:
** Παγκόσμιο Κύπελλο Κ19 (2011 – 7η θέση)
** Ευρώπη:
*** Κ20, Β Κατηγορία (2012 – 5η θέση, 2013)
*** Κ18 (2010 – 6η θέση, 2011 – 6η θέση)
*** Κ16 (2009 – 4η θέση)

## Παραπομπές


## Βιβλιογραφία

* Προφίλ στο plkhistory.ugu.pl
* Προφίλ στο pzkosz.pl

## Εξωτερικοί σύνδεσμοι
* Προφίλ στον ιστότοπο της PLK 
* 
* Προφίλ στην επίσημη ιστοσελίδα του Παγκοσμίου Κυπέλλου U17 (αγγλικά)
* 
*  (ισπανικά)
* Στατιστικά στοιχεία στο acb.com (ισπανικά)

Κατηγορία:Πολωνοί καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Πολωνίας Κ18
Κατηγορία:Καλαθοσφαιριστές Εθνικής Πολωνίας Κ19
Κατηγορία:Καλαθοσφαιριστές Εθνικής Πολωνίας Κ20
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές ΛΚΣ Λοτζ
Κατηγορία:Καλαθοσφαιριστές Τρεφλ Σόποτ
Κατηγορία:Καλαθοσφαιριστές Πρωταθλήματος Πολωνίας
Κατηγορία:Καλαθοσφαιριστές Τβάρντε Πιερνίκι Τόρουν
Κατηγορία:Καλαθοσφαιριστές Τούρουφ Ζγκοζέλετς
Κατηγορία:Καλαθοσφαιριστές Παλλακανέστρο Μπρέσια
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Μπάσκετ Σαραγόσα
Κατηγορία:Πολωνοί καλαθοσφαιριστές στο εξωτερικό
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ΚΚ Βλοτσλάβεκ
Κατηγορία:Καλαθοσφαιριστές Λέγκια Βαρσοβίας
Κατηγορία:Καλαθοσφαιριστές Μιτελντόιτσερ
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Όλντενμπουργκ
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Σταλ Όστρουφ Βιελκοπόλσκι
Κατηγορία:Καλαθοσφαιριστές Τσάρνι Σουούπσκ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα